ddrg/super_eurlex huggingface dataset:
A Bizottság 84/422/EGK határozata

(1984. július 24.)

a Közösségben található felszíni édesvíz minőségére vonatkozó közös információcsere-eljárás létrehozásáról szóló 77/795/EGK tanácsi határozat I. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a Közösségben található felszíni édesvíz minőségére vonatkozó közös információcsere-eljárás létrehozásáról szóló, 1977 december 12-i 77/795/EGK tanácsi határozatra [1], és különösen annak 5. cikke (1) bekezdésére,

mivel Franciaországtól, Olaszországtól, Hollandiától és az Egyesült Királyságtól kérés érkezett az említett tanácsi határozat I. mellékletének módosítására vonatkozóan,

mivel a Bizottság megállapította, hogy ezek a módosítások eleget tesznek a tanácsi határozat 5. cikke (2) bekezdése követelményeinek,

ELFOGADTA EZT A HATÁROZATOT:

1. cikk

A Tanács 77/795/EGK határozatának I. melléklete e határozat mellékletében felsorolt mintavételi- vagy mérőállomások tekintetében módosul.

2. cikk

Ennek a határozatnak a tagállamok a címzettjei.

Kelt Brüsszelben, 1984. július 24-én.

a Bizottság részéről

Karl-Heinz Narjes

a Bizottsági tagja

[1] HL L 334., 1977.12.24., 29. o.

--------------------------------------------------

MELLÉKLET

A 77/795/EGK tanácsi határozat I. mellékletének, az információcserében érintett mintavételi- vagy mérőállomások tekintetében történő módosításainak jegyzéke

"Mintavételi- vagy mérőállomások | A folyók listája |

| |

FRANCIAORSZÁG

A Lyon | a Saône-nal való összefolyás felett a Poincaré hídnál (St 98 000) | Rhône |

sor helyett: | | |

Lyon | a Saône Chasse sur Rhône-nal való összefolyása felett (St 98 000) | Rhône |

OLASZORSZÁG

A Meirano | 591 km-rel a torkolat felett | Pó |

sor helyett: | | |

Moncalieri | 594 km-rel a torkolat felett | Pó |

A Ponte degli Albergi | 38 km-rel a torkolat felett | Metauro |

sor helyett: | | |

Ponte degli Alberi | 38 km-rel a torkolat felett | Metauro |

A Róma | 43 km-rel a torkolat felett | Tiberisz |

sor helyett: | | |

Ponte Ripetta | 43 km-rel a torkolat felett | Tiberisz |

HOLLANDIA

A Kampen | 133 km-rel az alatt, ahol a Rajna belép Hollandia területére | Ijssel |

sor helyett: | | |

Kampen | 123 km-rel az alatt, ahol a Rajna belép Hollandia területére | Ijssel |

A Gorinchem | 93,5 km-rel az alatt, ahol a Rajna belép Hollandia területére | Felső Merwede |

sor helyett: | | |

A Vuren | 88 km-rel az alatt, ahol a Rajna belép Hollandia területére | Felső Merwede |

A Vreeswijk | 89 km-rel az alatt, ahol a Rajna belép Hollandia területére | Lek |

sor helyett: | | |

Hagestein | 82 km-rel az alatt, ahol a Rajna belép Hollandia területére | Lek |

Az IJ 17 | a Keteldiep torkolatánál, 143 km-rel az alatt, ahol a Rajna belép Hollandia területére | Keteldiep |

sor helyett: | | |

IJ 12 | Ketelbrug, 145 km-rel az alatt, ahol a Rajna belép Hollandia területére | Ketelmeer |

EGYESÜLT KIRÁLYSÁG

A Forge Weir Halton | 1,5 km-rel az árapály határ felett (SD 514 648) | Lune |

sor helyett: | | |

Denny híd | 0,5 km-rel az árapály határ felett (SD 504 647) | Lune" |

--------------------------------------------------
A Tanács határozata

(1984. május 8.)

az Európai Gazdasági Közösség, valamint Ausztria, Bulgária, Csehszlovákia, Izland, Jugoszlávia, Lengyelország, Magyarország és Uruguay között létrejött, juh-, bárány- és kecskehúsra vonatkozó önkorlátozási megállapodások 2. pontjáról

(84/309/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a juh-, bárány- és kecskehúsra, valamint az élő birkára és kecskére vonatkozóan, az Európai Gazdasági Közösséggel kötött önkorlátozási megállapodásokban az érintett, tagsággal nem rendelkező országok levélváltásokban vállalták, hogy korlátozzák az érzékeny területnek minősülő egyes közösségi piacokra irányuló kivitelüket; mivel azonban ezek a kötelezettségvállalások 1984. március 31-én lejárnak;

mivel nem állt be változás azokban a körülményekben, amelyek következtében e területek érzékenynek minősülnek; mivel következésképpen rendelkezni kell az e területekre irányuló kivitel korlátozásáról szóló megegyezések időbeli hatályának meghosszabbításáról;

mivel a Bizottság e célból tárgyalásokat folytatott Ausztriában, Bulgáriában, Csehszlovákiában, Izlandon, Jugoszláviában, Lengyelországban, Magyarországon és Uruguayban; mivel e tárgyalások mindegyik országgal megállapodás parafálásához vezettek,

A KÖVETKEZŐKÉPPEN HATÁROZOTT:

1. cikk

(1) A juh-, bárány- és kecskehús kereskedelmére vonatkozó önkorlátozási megállapodások 2. pontjáról szóló, az alábbi országokkal folytatott levélváltásokat az Európai Gazdasági Közösség nevében a Tanács jóváhagyja:

- Ausztria,

- Bulgária,

- Csehszlovákia,

- Izland,

- Jugoszlávia,

- Lengyelország,

- Magyarország,

- Uruguay.

(2) A levélváltások szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az 1. cikkben említett levélváltásoknak a Közösséget jogilag kötelező aláírására jogosult személyt.

Kelt Brüsszelben, 1984. május 8-án.

a Tanács részéről

az elnök

M. Rocard

--------------------------------------------------
A Bizottság határozata

(1984. július 3.)

a 64/433/EGK irányelv 5. cikkének a) pontjában említett friss húsra vonatkozó különleges jelölés jellemzőinek megállapításáról

(84/371/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 83/90/EGK irányelvvel [1] módosított, a friss hús Közösségen belüli kereskedelmét érintő egészségügyi problémákról szóló, 1964. június 26-i 64/433/EGK tanácsi irányelvre [2] és különösen annak 5. cikke a) pontjára,

mivel a 64/433/EGK irányelv 5. cikkének a) pontja értelmében bizonyos kategóriákba tartozó hús csak abban az esetben szállítható egyik tagállam területéről egy másik tagállam területére, amennyiben arra szánják, hogy átessen a 77/99/EGK [3] tanácsi irányelvben előírt kezelések egyikén, valamint különleges jelöléssel látták el;

mivel el kell fogadni egy olyan jelölést, amely könnyen felismerhető, és biztosítja a hús megkülönböztetéséhez szükséges garanciákat;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 64/433/EGK irányelv 5. cikkének a) pontjában említett célokra a mellékletben meghatározott leírásnak megfelelő jelölést kell alkalmazni.

2. cikk

Ennek a határozatnak a tagállamok a címzettjei.

Kelt Brüsszelben, 1984. július 3-án.

a Bizottság részéről

Poul Dalsager

a Bizottság tagja

[1] HL L 59., 1983.3.5., 10. o.

[2] HL 121., 1964.7.29., 2012/64. o.

[3] HL L 26., 1977.1.31., 85. o.

--------------------------------------------------

MELLÉKLET

A különleges jelölés a 64/433/EGK irányelv I. melléklete X. fejezetének 49. pontjában meghatározott ovális jelölés, amelyet két párhuzamos, egymástól legalább 1 cm távolságra lévő, az ovális jelölésen annak hosszabb átmérője mentén áthaladó egyenes szel át; a két egyenes a jelölésen lévő információt olvashatóan hagyja, és ugyanannyira látható, mint a jel külső széle.

--------------------------------------------------
Hivatalos Lap L 196 , 26/07/1984 o. 0053 - 0053

finn különkiadás fejezet 3 kötet 17 o. 0232

spanyol különkiadás fejezet 03 kötet 31 o. 0193

svéd különkiadás fejezet 3 kötet 17 o. 0232

portugál különkiadás fejezet 03 kötet 31 o. 0193



A Bizottság határozata (1984. július 5.) hasított kifejlett marhák osztályozási rendszerének alkalmazásával kapcsolatos közösségi ellenőrzőbizottságról szóló 83/471/EGK határozat módosításáról (84/375/EGK) AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/81/EGK tanácsi rendeletre [1] és különösen annak 5. cikke negyedik bekezdésére, mivel a 83/471/EGK bizottsági határozat megállapítja [2] az 1208/81/EGK rendelet 5. cikkében említett közösségi ellenőrzőbizottság által végzett helyszíni vizsgálatok részletes szabályait; mivel a 869/84/EGK rendeletben [3] a Tanács úgy döntött, hogy hároméves kísérleti időszak során intervenciós intézkedéseket alkalmaz az 1208/81/EGK rendeletben létrehozott közösségi osztályozási rendszer alapján; mivel az ellenőrzőbizottság által végzett vizsgálatok körét ki kell terjeszteni az intervenciós intézkedések hatálya alá tartozó termékek besorolására, azonosítására és jelölésére is; mivel ennek következtében a 83/471/EGK határozatot módosítani kell, ELFOGADTA EZT A HATÁROZATOT: 1. cikk A 83/471/EGK határozat a következőképpen módosul: 1. Az 1. cikk helyébe a következő szöveg lép: "1. cikk Az 1208/81/EGK rendelet 5. cikkében előírt közösségi ellenőrzőbizottság – a továbbiakban "a bizottság" – felelős az alábbiakra kiterjedő helyszíni vizsgálatok elvégzéséért: a) a hasított kifejlett marhák közösségi osztályozási rendszerével kapcsolatos intézkedések alkalmazása; b) a piaci árak osztályozási rendszer szerinti nyilvántartása; c) a 805/68/EGK rendelet 5. cikkében előírt intervenciós intézkedések körébe tartozó termékek besorolása, azonosítása és jelölése." 2. A 3. cikk (1) bekezdése helyébe a következő szöveg lép: "(1) A helyszíni vizsgálatokat vágóhidakon, húspiacokon, intervenciós központokban, árfolyamjegyző központokban, valamint az 1. cikkben említett rendelkezések végrehajtásában érintett regionális és központi szolgálatoknál végzik el." 2. cikk Ennek a határozatnak a tagállamok a címzettjei. Kelt Brüsszelben, 1984. július 5-én. a Bizottság részéről Poul Dalsager a Bizottság tagja [1] HL L 123., 1981.5.7., 3. o. [2] HL L 259., 1983.9.20., 30. o. [3] HL L 90., 1984.4.1., 32. o. --------------------------------------------------
A Tanács határozata

(1984. november 22.)

az Új-Zéland és a Közösség között létrejött, a sajtra vonatkozó közös szabályozásról szóló megegyezés módosításáról szóló, az Európai Gazdasági Közösség és Új-Zéland kormánya között levélváltás formájában létrejött megállapodás megkötéséről

(84/561/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel a Közösség az Általános Vám- és Kereskedelmi Egyezmény (GATT) kereskedelmi tárgyalásai során sajtra vonatkozó megegyezést kötött Új-Zélanddal [1];

mivel a megegyezés célkitűzéseinek elérése érdekében a megegyezés egyes rendelkezéseit módosítani kell;

mivel a Bizottság ez ügyben tárgyalásokat kezdeményezett Új-Zélanddal, és kielégítő megállapodásra jutott ezzel az országgal,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és Új-Zéland kormánya között levélváltás formájában, az Új-Zéland és a Közösség között létrejött, a sajtra vonatkozó közös szabályozásról szóló megegyezés módosításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1982. november 22-én.

a Tanács részéről

az elnök

J. Bruton

[1] HL L 71., 1980.3.17., 144. o.

--------------------------------------------------
A Tanács határozata

(1984. november 22.)

az Ausztrália és a Közösség közötti sajtról szóló megegyezéssel kapcsolatban az Európai Gazdasági Közösség és Ausztrália kormánya között levélváltás formájában létrejövő megállapodás megkötéséről

(84/560/EGK)

AZ EURÓPAI KÖZÖSSÉGEK TANÁCSA

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Általános Vám- és Kereskedelmi Egyezmény (GATT) kereskedelmi tárgyalásai során a Közösség a sajtról megegyezést kötött Ausztráliával [1];

mivel a megegyezés célkitűzéseinek elérése érdekében annak egyes rendelkezéseit módosítani kell;

mivel a Bizottság tárgyalásokat kezdeményezett e tárgyban Ausztráliával, és sikerült kielégítő megállapodást elérni vele,

A KÖVETKEZŐKÉPPEN HATÁROZOTT:

1. cikk

Az Ausztrália és a Közösség közötti sajtról szóló megegyezéssel kapcsolatban az Európai Gazdasági Közösség és Ausztrália kormánya között levélváltás formájában létrejövő megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1984. november 22-én.

a Tanács részéről

az elnök

J. Bruton

[1] HL L 71., 1980.3.17., 154. o.

--------------------------------------------------
HELYESBÍTÉS
a konténerekhez kapcsolódó vámcsalásokkal szembeni fellépésről szóló, 1983. június 15-i
vámegyüttműködési tanácsi ajánlásnak a Közösség részéről történő elfog adásáról szóló
85/187/EGK tanácsi határozathoz
(Az Európai Közösségek Hivatalos Lapja L 73., 1985.3.14., 27. o.; magyar n yelvű különkiadás 2. fejezet,
02. kötet, 34. o.)
1.
„A VÁMEGYÜTTMŰKÖDÉSI TANÁCS AJÁNLÁSA (1983. június 15.) a konténerekhez
kapcsolódó vámcsalásokkal szembeni fellépésről”
szóló szövegrész 2. pontjában
a következő szövegrész: „… alkalmazzanak az okirati és hírszerzési tényezőket …”
helyesen: „… alkalmazzanak fizikai, okirati és hírszerzési tényezőket …”;
2.
„A VÁMEGYÜTTMŰKÖDÉSI TANÁCS AJÁNLÁSA (1983. június 15.) a konténerekhez
kapcsolódó vámcsalásokkal szembeni fellépésről”
szóló szövegrész 4. pontjában
a következő szövegrész: „…, különösen az olyan áru esetében, amelyet vámvizsgálattal nem
vizsgáltak;”
helyesen: „…, különösen az olyan áru esetében, amelyet fizikailag nem vizsgáltak;” ;
3.
„A VÁMEGYÜTTMŰKÖDÉSI TANÁCS AJÁNLÁSA (1983. június 15.) a konténerekhez
kapcsolódó vámcsalásokkal szembeni fellépésről”
szóló szövegrész 5. pontjában
a következő szövegrész: „… megfelelnek-e még a műszaki jóváhagyás feltételeinek;”
helyesen: „… megfelelnek-e még a jóváhagyás műszaki feltételeinek;”;
4.
„A VÁMEGYÜTTMŰKÖDÉSI TANÁCS AJÁNLÁSA (1983. június 15.) a konténerekhez
kapcsolódó vámcsalásokkal szembeni fellépésről”
szóló szövegrész 7. pontjában
a következő szövegrész: „… az árutovábbító országok …”
helyesen: „… a tranzitországok …”;
5.
„A VÁMEGYÜTTMŰKÖDÉSI TANÁCS AJÁNLÁSA (1983. június 15.) a konténerekhez
kapcsolódó vámcsalásokkal szembeni fellépésről”
szóló szövegrész 8. pontjában
a következő szövegrész: „… a konténerszállítás és -ellenőrzés sajátos jellegét …”
helyesen: „… a konténeres szállítás és a konténerek ellenőrzésének sajátosjellegét …”;
6.
„A VÁMEGYÜTTMŰKÖDÉSI TANÁCS AJÁNLÁSA (1983. június 15.) a konténerekhez
kapcsolódó vámcsalásokkal szembeni fellépésről”
szóló szövegrész utolsó mondatában
a következő szövegrész: „Ugyancsak továbbítja a tagsággal nem rendelkező államok, valamintbármely,eztazajánlástelfogadóvám-vagygazdaságiunióvámigazgatásiszervének is.”
helyesen: „Ugyancsak továbbítja bármely, ezt az ajánlást elfogadó, tagsággal nemrendelkező állam, valamint vám- vagy gazdasági unió vámigazgatásiszervének is.”;02/16. kötet HU Az Európai Unió Hivatalos Lapja 121
A Bizottság 85/208/EGK határozata

(1985. március 25.)

a tengerbe bocsátott szénhidrogének által okozott szennyezés ellenőrzésével és csökkentésével foglalkozó tanácsadó bizottság felállításáról szóló 80/686/EGK határozat módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

mivel a Tanács elfogadta a Földközi-tengernek olajjal és más káros anyagokkal történő szennyezése elleni, vészhelyzetekre szóló küzdelemben történő együttműködésre vonatkozó jegyzőkönyv elfogadásáról szóló, 1981. május 19-i 81/420/EGK határozatot [1], valamint az Északi-tengernek olajjal és más káros anyagokkal történő szennyezése elleni küzdelemben történő együttműködésre vonatkozó egyezmény elfogadásáról szóló, 1984. június 28-i 84/358/EGK határozatot [2]; mivel a Parlament és a Gazdasági és Szociális Bizottság ismételten kifejezte azon kívánságát, hogy a Bizottságnak a tengeri olajszennyezés ellenőrzését és csökkentését illető tevékenységét terjesszék ki úgy, hogy az az olajon kívül más káros anyagokra is kiterjedjen;

mivel alapvető fontosságú, hogy a Bizottság a tagállamok magasan képzett szakértői véleményét e tárgyban összegyűjtse;

mivel a Bizottság 80/686/EGK határozatát [3] úgy kell módosítani, hogy azáltal a tanácsadó bizottság feladatköre az egyéb káros anyagokra is kiterjedjen,

A KÖVETKEZŐKÉPPEN HATÁROZOTT:

1. cikk

A 80/686/EGK határozat címében, 1. cikkében és 2. cikke (1) és (2) bekezdésében szereplő "tengerbe bocsátott szénhidrogének" kifejezés helyébe a "tengerbe bocsátott olajok és más veszélyes anyagok" kifejezés lép.

2. cikk

Ezt a határozatot 1985. március 25-től kell alkalmazni.

Kelt Brüsszelben, 1985. március 25-én.

a Bizottság részéről

S. Clinton Davis

a Bizottság tagja

[1] HL L 162., 1981.6.19., 4. o.

[2] HL L 188., 1984.7.16., 7. o.

[3] HL L 188., 1980.7.16., 7. o.

--------------------------------------------------
A Tanács határozata

(1985. március 26.)

az Európai Gazdasági Közösség és a Román Szocialista Köztársaság között létrejött, a birka- és kecskehús kereskedelméről szóló megállapodás 2. pontjáról szóló megegyezés meghosszabbításáról szóló levélváltás megkötéséről

(85/211/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel a birka- és kecskehús-, valamint élőbirka- és élőkecske-ágazatban a Közösséggel kötött önkorlátozási megállapodásban Románia levélváltás útján vállalta, hogy korlátozza az érzékeny területnek minősülő egyes közösségi piacokra irányuló kivitelét; mivel azonban ez a kötelezettségvállalás időbeli hatálya 1984. március 31-én lejár;

mivel nem változtak azon feltételek, amelyek következtében az említett területek érzékenynek minősülnek, és emiatt az e területre való kivitel korlátozására vonatkozó megegyezést meg kell hosszabbítani;

mivel a Bizottság e célból tárgyalásokat folytatott Romániával, és e tárgyalások megállapodáshoz vezettek,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Román Szocialista Köztársaság között létrejött, a birka- és kecskehús kereskedelméről szóló megállapodás 2. pontjáról szóló megegyezés meghosszabbításáról szóló levélváltást a Közösség nevében a Tanács jóváhagyja.

A levélváltás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az 1. cikkben említett levélváltásoknak a Közösséget jogilag kötelező aláírására jogosult személyt.

Kelt Brüsszelben, 1985. március 26-án.

a Tanács részéről

az elnök

F. M. Pandolfi

--------------------------------------------------
A Tanács határozata

(1985. július 25.)

az Európai Alapítvány Közösség által választott tagjainak kinevezési eljárásáról

(85/375/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel a Közgyűlés véleményére [2],

mivel a tagállamok kormányainak a Tanács keretében ülésező képviselői egy 1982. március 29-i megállapodással egy Európai Alapítványt hoztak létre;

mivel az említett megállapodás előírja, hogy az Alapítvány kuratóriumának 10 tagját a Közösség nevezheti ki;

mivel olyan eljárást kell megállapítani, amely lehetővé teszi ennek a jognak a gyakorlását;

mivel rendelkezni kellene az Európai Parlament tagjainak az Alapítvány kuratóriumában való megfelelő részvételéről;

mivel a Szerződés nem rendelkezik az e célból szükséges különös hatáskörökről,

A KÖVETKEZŐKÉPPEN HATÁROZOTT:

1. cikk

Az Európai Alapítvány kuratóriumának azon tagjait, akiknek kinevezéséért a Közösség felelős, a Bizottság javaslata alapján a minősített többséggel eljáró Tanács nevezi ki a Közgyűléssel folytatott konzultációt követően.

2. cikk

A Bizottság javaslata előkészítésekor hozzáértésük és tapasztalatuk alapján kimagasló személyeket választ ki. A Bizottság biztosítja, hogy a javasolt személyek függetlensége kétségen felül álljon.

A javasolt nevek jegyzéke tartalmazza a Közgyűlés tagjainak nevét is.

3. cikk

Ez a határozat az Európai Alapítványt létrehozó megállapodás hatálybalépésének napján lép hatályba.

Kelt Brüsszelben, 1985. július 25-én.

a Tanács részéről

az elnök

J. Poos

[1] HL C 112., 1985.5.7., 4. o.

[2] 1985. július 12-i vélemény (a Hivatalos Lapban még nem tették közzé).

--------------------------------------------------
A Tanács határozata

(1985. március 26.)

a trópusi fákról szóló 1983. évi nemzetközi megállapodás alkalmazásáról

(85/424/EGK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre, és különösen annak 113. és 116. cikkére,

tekintettel a Bizottság javaslatára,

mivel a trópusi fákról szóló 1983. évi megállapodást a Közösség és tagállamai 1984. június 29-én aláírták;

mivel a megállapodás alkalmazása szükségessé tesz intézkedéseket a Közösség részéről és közös intézkedéseket annak tagállamai részéről,

A KÖVETKEZŐKÉPPEN HATÁROZOTT:

1. cikk

A Közösség és tagállamai ezennel kinyilvánítják azon szándékukat, hogy a trópusi fákról szóló 1983. évi nemzetközi megállapodást annak 34. és 36. cikkével összhangban alkalmazzák, amennyiben az a 37. cikke szerint hatályba lép.

A Közösség a megállapodást ideiglenesen alkalmazni fogja.

2. cikk

A Tanács elnöke felhatalmazást kap, hogy kijelölje az ideiglenes alkalmazásról szóló értesítésnek a Közösség nevében történő letétbe helyezésére jogosult személyt.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1985. március 26-án.

A Tanács nevében

az elnök

F. M. Pandolfi

--------------------------------------------------
A Tanács határozata

(1985. november 11.)

az Európai Gazdasági Közösség és a Svájci Államszövetség között a levesekre, mártásokra és ételízesítőkre vonatkozó kereskedelmi szabályokról szóló, levélváltás formájában létrejövő megállapodás megkötéséről

(85/504/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Svájci Államszövetség között 1972 július 22-én létrejött megállapodás értelmében a szerződő felek vállalják a kölcsönös kereskedelem bővítésének ösztönzését;

mivel egyrészről a Közösség, másrészről a Svájci Államszövetség érdeke, hogy kölcsönös vámengedmények révén előmozdítsa a levesek, mártások és ételízesítők kereskedelmét;

mivel a Bizottság ebben a kérdésben tárgyalásokat folytatott a Svájci Államszövetséggel és e tárgyalások megállapodást eredményeztek,

A KÖVETKEZŐKÉPPEN HATÁROZOTT:

1. cikk

Az Európai Közösség és a Svájci Államszövetség között a levesekre, mártásokra és ételízesítőkre vonatkozó kereskedelmi szabályokról szóló, levélváltás formájában létrejött megállapodást a Közösség jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1985. november 11-én.

a Tanács részéről

az elnök

M. Schlechter

--------------------------------------------------
A Tanács határozata

(1985. november 4.)

az Európai Közösségek és a Svájci Államszövetség közötti tudományos és műszaki együttműködési keretmegállapodás megkötéséről

(85/507/EGK, Euratom)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az Európai Atomenergia-közösséget létrehozó szerződésre,

tekintettel a Bizottság ajánlására,

mivel az Európai Közösségek és a Svájci Államszövetség közötti tudományos és műszaki együttműködési keretmegállapodást meg kell kötni,

A KÖVETKEZŐKÉPPEN HATÁROZOTT:

1. cikk

A Tanács az Európai Gazdasági Közösség nevében jóváhagyja az Európai Közösségek és a Svájci Államszövetség közötti tudományos és műszaki együttműködési keretmegállapodást.

A megállapodás szövegét csatolták e határozathoz.

2. cikk

A megállapodás 13. cikkében előírt értesítést a Tanács elnöke küldi meg.

Kelt Brüsszelben, 1985. november 4-én.

a Tanács részéről

az elnök

R. Goebbels

--------------------------------------------------